39. schôdza NR SR - 13.deň - B. popoludní
Dátum: 2025-09-29
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Ďakujem pekne za slovo, pán predsedajúci. Kolegyne, kolegovia, tento návrh zákona je, rieši zákon o dani z príjmu a hovorí o takzvanom manželskom bonuse. Ja by som, keďže sme v prvom čítaní, začal troška tak o filozofii toho zákona. V roku 2014, ak si dobre pamätám, ja som teda pri tom bol, sme do ústavy odhlasovali, že manželstvo je jedinečný zväzok muža a ženy. Jedna veta. A druhá veta, že Slovenská republika manželstvo chráni a všemožne napomáha. No a práve tento náš návrh zákona sa k tomuto ústavnému princípu hlási a chce nejakým spôsobom napomáhať manželstvo, špeciálne manželstvo ako zväzok muža a ženy. Ono je dôležité, aby to bolo nejaké konkrétne, aby to bolo praktické, pretože aj minulý týždeň, myslím, že to máme všetci veľmi živo v pamäti, sme odhlasovali nejakú ústavnú zmenu a tiež nejde len o to, aby to boli nejaké deklarácie v zmysle toho, že niečo máme napísané v ústave a tým to končí, že sa potešíme, zatlieskame alebo pripijeme si, alebo naopak, budeme smútiť, ako kto, hej, teda ja sa z tej zmeny teším, z tej minulotýždňovej, pochopiteľne, aj som za ňu hlasoval, ale ústava je niečo, čo má potom smerovať k nejakým praktickým zákonom. Ja uvediem taký príklad takého praktického zákona a takého zároveň aj symbolu, ale aj konkrétnej veci a teraz to nehovorím preto, aby som bil do niekoho, ale preto, lebo je to podľa mňa dobrý symbol a je podobný, ako tento manželský bonus, a to je rodičovský bonus, ktorý bol pre dôchodcov. Mne sa tá myšlienka toho bonusu veľmi páčila, pretože hovorila o tom, že ľudia, ktorí sú v dôchodkovom veku, mali deti, vychovali ich, tie deti pracujú, platia dane a k tomu ešte tu na Slovensku, tak aby časť tých daní dostali. A pre mňa je to symbolický znak toho, že naozaj Slovenská republika si váži rodičovstvo, váži si zodpovedné rodičovstvo, váži si pracujúcich ľudí a podporuje medzigeneračnú solidaritu. Preto sa mi to páči. Z rôznych dôvodov sa to viac posunulo do tej sociálnej roviny, dal sa dôraz na trinásty dôchodok a tento rodičovský dôchodok sa zrušil. A mne je to ľúto, pretože to bola podľa mňa veľmi dobrá myšlienka. Takisto podobne pri tomto manželskom bonuse uvažujeme o tom, že by manželia si mohli uplatniť bonus, keď žijú v prvom manželstve. Ak je to do desať rokov, tak by to bolo 30 eur, ak do 20 rokov, od 10 do 20, tak 60 eur, a ak od 20 vyššie, tak 90 eur mesačne... ===== ...uvažujeme o tom, že by manželia si mohli uplatniť bonus, keď žijú v prvom manželstve, ak je to do 10 rokov, tak by to bolo 30 eur, ak do 20 rokov, od 10 do 20, tak 60 eur a ak od 20 vyššie, tak 90 eur mesačne na oboch. To znamená, jeden z nich by si to uplatnil. Hovoríme o bonuse. To znamená, že to nie je nejaká sociálna dávka, nie je to niečo, čo berú niekomu inému a dávajú im, ale je to z ich peňazí, že im to štát necháva. Dôvod, prečo, no, je to náš návrh z nášho programu Kresťanskej únie, aby sme podporili konkrétne manželstvo. Tak ako je to v ústave, že Slovenská republika manželstvo chráni a napomáha, aj v porovnaní s inými spôsobmi spolužitia, ktoré sú možné, samozrejme, osobne majú občania slobodu, ale máme v ústave, že špeciálne manželstvo Slovenská republika chráni a napomáha. Toto je taká symbolická vec, ktorá, ja predpokladám, že zmení absolútne zásadne život týchto ľudí po ekonomickej stránke, páni kolegovia, za chvíľku končime. Ďakujem. Nezmení nejak zásadne ich život po ekonomickej stránke, ale je to symbol toho, že to čo máme napísané v ústave, nejakým spôsobom myslíme vážne. Ak niekto príde s lepším nápadom a určite existujú aj lepšie nápady, tak ich veľmi radi podporíme alebo respektíve môžeme príde k tomuto návrhu zákona, ale pre nás je to niečo, čo sa nám zdá ako konkrétny krok, ktorým môžeme podporiť nielen rodinu alebo nielen rodiny s deťmi, lebo to je jeden jeden rozmer, ale aj priamo manželstvo. To znamená dlhodobý zväzok muža a ženy. Ľudia, ktorí spolu žijú v manželstve. Nemyslím si, že nejakí ľudia, keby sa strašne chceli rozviesť, že sa nerozvedú, lebo prídu o 30 alebo 60 alebo 90 eur, že keď je to teda také zlé, tak sa ľudia rozídu, ale naopak pre tých, ktorí sú spolu, to môže byť každomesačná pripomienka toho, že sme manželia, sme spolu a nie je to už pár týždňov, ale je to už niekoľko desiatok rokov. Tak preto tento návrh zákona. Tuto teraz v úvodnom slove som sa pustil skôr do takého toho filozofického vysvetlenia. Zatiaľ stačí. Zvyšok poviem v rozprave, do ktorej sa hlásim ako prvý.